runetrust/blame-folketinget-dk huggingface dataset:
Theresa Berg Andersen (SF), 2025-12-11:
Og man vurderede, at hvis en tredjedel skulle opkvalificeres – for det her handler ikke bare om at have et førstehjælpskursus; det handler også om, at man skal opkvalificeres – var der et estimat, der hed 9 mio. kr., hvis man opkvalificerede ude i landets institutioner.
Michael Aastrup Jensen (V), 2019-12-17:
Derfor er det i hvert fald noget, som vi fra Venstres side klart vil spille ind i de forsvarsforligsforhandlinger, som forhåbentlig starter op meget, meget snart i det nye år, f.eks. om, hvordan og hvorledes de der 1,5 mia. kr. skal bruges.
Lotte Rod (RV), 2023-04-25:
Venstres formand, Jakob Ellemann-Jensen, har sagt, at han er – og jeg citerer – »skide bekymret«, da han bliver spurgt til det her med, at hvert syvende barn har været i behandling i psykiatrien, inden de fylder 18 år, og at der er en markant øget mistrivsel blandt børn, som der bliver fortalt om fra PPR.
Jytte Andersen (S), 1999-01-13:
Det hænger bl.a. sammen med, at regeringen ikke på noget tidspunkt, vil jeg godt sige, har ønsket at skabe uro blandt lejerne i Danmark, og det er ganske svært at finde modeller, som undgår at skabe den utryghed, som lejerne kan få, hvis man spiller ud med en liberalisering eller modernisering, eller hvad man nu kan kalde det for.
Nikoline Erbs Hillers-Bendtsen (ALT), 2023-11-21:
Vi anerkender, at der selvfølgelig er særlige sammenhænge, hvor det kan være nødvendigt at lave hurtige behandlinger i det lovmæssige arbejde, men som vi har set de seneste år, kan det jo sagtens lade sig gøre inden for de nuværende rammer, og vi finder derfor, at vi med lovforslaget potentielt kan forvente mere speed på lovarbejdet.
Kenneth Kristensen Berth (DF), 2017-03-24:
Nej, det, jeg meget firkantet plæderer for, er, at regeringen indtager det standpunkt at vælge, jeg tror, det er model nr. 2 af Jean-Claude Junckers 5 modeller i hans hvidbog, altså at EU skal bevæge sig tilbage i retning mod og koncentrere sig om det indre marked og ikke så meget andet end det.
Henrik Vestergaard (V), 2003-03-26:
Udviklingslandene har behov for at blive implementeret i det globale handelssystem - det har et stort folketingsflertal lige understreget - og handelsinfrastruktur består bl.a. af billigere fragt, billigere telekommunikation, billigere finansieringsydelser, tjenesteydelser, som gennem en liberalisering vil blive bedre eller billigere og muliggøre mere handel til gavn for udviklingslandene, men også tjenesteydelser som produkt er til gavn for udviklingslandene.
Pernille Vigsø Bagge (SF), 2005-12-15:
Jeg forudsætter, at hr. Jesper Langballe er enig i, at individets frihed vægtes højt i det her land, så jeg kunne godt tænke mig at høre: Hvordan passer det med, at man her i forslaget vil indføre uddannelsestvang, altså med, at en person ikke selv har ret til som individ at bestemme, om han vil uddanne sig eller ej?
Jesper Petersen (S), 2021-12-08:
Jeg tror, det er vigtigt at få en bedre kobling mellem de her uddannelser og præstegerningen, i det her tilfælde teologi og præstegerningen, og jeg forstår også, at der allerede er en dialog mellem folkekirken og teologiuddannelserne på Københavns Universitet og Aarhus Universitet for at skabe en bedre kobling imellem dem, og for at flere faktisk ender med at blive præster.
Rune Lund (EL), 2007-05-25:
Det ville næsten overflødiggøre det her beslutningsforslag, men det ville i hvert fald bringe os et skridt videre i forhold til den udenomssnak, vi har hørt her i dag, hvor der bliver sagt, at så findes der ét tal, så findes der et andet tal, og det kan vi jo ikke rigtig forholde os til, for det er bare et tal.
Inger Støjberg (V), 2019-01-24:
Nej, jeg vil altså ikke beklage, men som sagt, er det da altid ønskværdigt, at vi har god tid til at diskutere tingene, og det synes jeg også vi har, bl.a. jo i dag – og igen: Jeg synes, at debatten her i dag bestemt vidner om, at der også har været god tid til at diskutere det her, og at man da i hvert fald også har fået læst høringssvarene igennem.
Kim Christiansen (DF), 2013-01-15:
Hr. Karsten Nonbo harcelerer jo meget imod spirituskørsel og prøver at afspore debatten lidt, synes jeg, ved at dreje den hen imod spørgsmålet om hele EU-kritikken af, at justitsministeren og Justitsministeriet ikke har fået implementeret den lovgivning, vi vedtog for 2 ½ år siden, men det hører bare hjemme i en anden sammenhæng.
René Christensen (DF), 2021-12-14:
For det skaber vækst og beskæftigelse og økonomi, og vi er et skattefinansieret samfund, og når der er nogen, der producerer noget derude, beskatter vi produktet, og vi beskatter den arbejdsindkomst, som de medarbejdere, der bliver ansat på de pågældende virksomheder, tjener, og så kan man lave noget velfærd for det.
Jørgen Arbo-Bæhr (EL), 2012-09-13:
Jeg har et meget enkelt spørgsmål til hr. Thomas Jensen: Hvis man sammenligner den aftale, som regeringen har lavet med Venstre og Konservative, med den enighed, der var med Enhedslisten, før den aftale blev indgået, er der så skabt mere eller mindre ulighed?
Erling Bonnesen (V), 2006-12-15:
Jeg tror ikke, der er meget andet nyt at føje til, end at det er godt at få klarlagt, at vi stort set er vendt tilbage til det, det handler om, nemlig svarene på spørgsmålene 18 og 19, som klart og tydeligt viser, at der er tale om en kompensation for et tab, som erhvervet har lidt.
Jacob Jensen (V), 2012-05-31:
Så synes hr. Simon Kollerup ikke, at det er påfaldende, at man starter med at invitere kun et vist antal, men ikke alle partier i Folketingssalen, og at man oven i købet også har udligningsreformen som en del af det, man kalder forligsaftaler på Statsministeriets hjemmeside, og at vi under forhandlingsforløbet bliver indkaldt som forligskreds?
Mikkel Bjørn (DF), 2025-04-01:
De krav, ordføreren henviser til, er, at vi har kontrol med ind- og udrejse af kriminelle ved den dansk-tyske grænse, og at hvis der kommer kriminelle hertil fra Bulgarien eller Rumænien og begår butikstyveri, bliver de udvist konsekvent og betingelsesløst.
Kristian Thulesen Dahl (DF), 1999-11-02:
Hvis Kommissionens afgørelse kommer til at stå til troende, tror jeg, der er mange af os, der har svært ved at se, at der er en miljøgaranti, som er anvendelig, og derfor er vi selvfølgelig også stærkt interesserede i, at ministeren fastholder den beslutning, som ministeren har meddelt at man ønsker domstolsprøvet.
Brian Mikkelsen (KF), 2000-12-05:
I Det Konservative Folkeparti mener vi så afgjort, at vi skal benytte denne mulighed til at beskytte både børn og unge, fordi uanset hvordan vi end vender og drejer det, så er det helt uacceptabelt, at børn i det offentlige rum kan se rå porno og krænkelse af andre mennesker.
Dennis Flydtkjær (DF), 2020-01-16:
Så kan det jo godt være, at vi – hvis vi er optimistiske – hurtigt kan lukke en aftale om en fremtidig grøn transportsektor, og at man får løst det, f.eks. med en teknisk omlægning af bilafgifterne, eller hvad det nu kan være, og så er det sådan set positivt nok.
Astrid Krag (SF), 2011-04-12:
Jeg må bare ligesom hr. Henrik Dam Kristensen sige, at efter et valg er der et nyt flertal i det her Folketing, og jeg er sikker på, at vi vil finde et flertal, der synes, at aftalen »Retfærdige krav til gavn for integrationen«, som er den, som S og SF har indgået, og som i min udgave fylder mere end tre sider, men lad nu ikke det være det afgørende, er bedre end det forslag, som regeringen lægger frem her.
Sophie Hæstorp Andersen (S), 2007-04-17:
Socialdemokraterne støtter altså denne del af lovforslaget, fordi vi synes, det er en forbedring, men vi er endnu ikke derhenne, hvor vi mener, at man fra samfundets side fuldt ud anerkender, at ofre for menneskehandel skal behandles som ofre og ikke som kriminelle.
Frank Aaen (EL), 2009-04-29:
Ja, hvis de penge, man giver til de rige, bliver brugt - det tror jeg ikke de gør, mange af dem går nok til opsparing - men skulle de blive brugt, kan det godt være, at de skaber beskæftigelse til lidt flere skiinstruktører i Frankrig, det vil jeg ikke udelukke.
Pernille Rosenkrantz-Theil (S), 2012-12-17:
Jeg vil bare sige, at for lige præcis sådan en som Thomas giver det jo et perspektiv, der rækker langt ud over det halve år, og ideen med at lave det forslag, at lave den aftale, som vi har indgået med i øvrigt Enhedslisten, er jo at give folk et længere perspektiv end bare de 6 måneder.
Alex Vanopslagh (LA), 2019-10-03:
Hvis vi tager noget som dagpengemodtagerne, tror jeg, det er bedre med en model, hvor dagpengene efter ½ år trappes ned, og så har folk et naturligt incitament til at komme i arbejde, og så behøver de ikke møde op til alle mulige kurser og møder på jobcenteret.
Morten Homann (SF), 2003-11-06:
Og jeg kunne godt bare lige for en god ordens skyld tænke mig, at ministeren rundede af med at bekræfte, at prisen, altså taksterne, er den vigtigste enkeltårsag, når det drejer sig om enten at lokke folk til den kollektive trafik eller, som regeringen gør, skræmme folk væk fra den kollektive trafik.
Lotte Bundsgaard (S), 2000-05-10:
Det bør i første omgang være politiets rolle efter retningslinjerne i politiforliget at styrke indsatsen på de områder, hvor der er størst problemer. Vi er helt bevidste om, at de mange trafikuheld er et stort problem, og især det store antal trafikdræbte er et væsentligt problem, som kræver, at vi ser på det politisk.
Per Clausen (EL), 2009-10-22:
Så spørger jeg bare hr. Per Ørum Jørgensen en gang til: Bliver konsekvensen af den her lovgivning, hvad der også var hensigten med aftalen, at vi får flere campinghytter, også inden for strandbeskyttelseslinjen, og at de campinghytter, der kommer fremover, bliver større end dem, der var der før?
Holger K. Nielsen (SF), 2003-06-03:
Jamen ville det så ikke være en idé at se på at få de dér sagsbehandlingstider i staten ned og få afskaffet overarbejdet og få nogle ordentlige vilkår for de offentligt ansatte, så de også kan have et familieliv, så de også kan have børn ved siden af, så de ikke skal sidde og knokle til klokken 19-20 hver aften?
Anders Fogh Rasmussen (V), 2003-01-21:
Det har jeg sagt før, og det står jeg fortsat ved, og derfor har regeringen taget initiativ til at udvide det oprindelige kommissorium for den historiske udredning om Danmarks sikkerhedspolitiske situation under den kolde krig, og det vil jeg vende tilbage til om et øjeblik. Som mange sikkert kan huske, vedtog et flertal i Folketinget i 1999 efter forslag fra den daværende regering en lov om, at der skulle nedsættes en kommission med henblik på at undersøge Politiets Efterretningstjenestes virksomhed på det politiske område under den kolde krig og undersøge de aktiviteter, der var baggrunden for denne virksomhed.
Sigurd Agersnap (SF), 2025-05-02:
Så vi er positive over for forslaget med det udgangspunkt, at det bør være starten på en bredere indsats, og at det selvfølgelig skal finansieres – selv om jeg ikke kender det korrekte tal, men det er et forholdsvis lille beløb, vi snakker om her; det må kunne findes, enten i ministeriet eller i forbindelse med en udvalgsbehandling – og at vi i Folketinget og regeringen tager ansvar for faktisk at få løftet kvaliteten af huslejenævnene og får gjort noget nu.
Ole Stavad (S), 2003-12-19:
Men selv med det eksempel, som regeringen har lavet, ved at sætte den op til 90 pct. i 2008, går der jo en årrække, inden vi får den første krone i kassen, fordi vi først skal afvikle de gamle opsamlede kompensationsbeløb, som det fremgår af de besvarelser, vi har fået fra ministeren. Af de 38 år, som man nu binder sig til, er så det, hr. Martin Lidegaard siger, at der måske i de første 6 år er en reel mulighed for at få lidt flere penge i kassen, hvis man er parat til at udskrive en skat på ca. 100 pct. eller lige deroppe omkring.
Ole Hækkerup (S), 2012-01-17:
Ministeren omtalte i sin tale det her forskningsprojekt, som er i gang, og som skal komme med et svar på spørgsmålet, som jo i virkeligheden også er et spørgsmål, der er lidt overraskende her i 2012, nemlig: Hvad er effekten af behandlingen for dem, der er dømt for sædelighedsforbrydelser, og hvor kunne det være svært at påvise effekten af behandlingen?
Kristian Thulesen Dahl (DF), 2014-05-15:
Min anbefaling er, at det reagerer man på – ikke bare ved at sige, at det er befolkningen, der tager fejl, og at man har forklaret det dårligt; man har ikke i tilstrækkeligt omfang fået forklaret alle de gode sider, der er ved EU-samarbejdet, og derfor kan man se stort på de dårlige sider.
Lars Boje Mathiesen (UFG), 2023-11-24:
Og når vi kan gøre det uden at diskriminere mændene, skal vi selvfølgelig også gøre det, ligesom det også altid burde være et princip, at det, når vi herinde laver lovgivning om ligestilling, så ikke betyder, at man, når man forbedrer forholdene for nogle, forringer forholdene for andre.
Benedikte Kiær (KF), 2013-12-03:
Her har vi at gøre med endnu en væsentlig debat – en debat om, hvordan vi sikrer hjælp, omsorg og støtte til nogle af de mest udsatte borgere i vores samfund, f.eks. mennesker med handicap, udsatte børn og mange andre grupper, der i den grad har behov for, at samfundet træder til med en hjælpende hånd.
Rasmus Jarlov (KF), 2010-11-12:
Jeg forstod slet ikke det der med efterlønnen, at det skulle være uansvarligt at påpege, at der sidder et flertal herinde, som SF er en meget hårdnakket del af, og som nægter at justere på efterlønnen, og at sige, at hvis andre partier ligesom De Konservative var villige til at fjerne den, kunne vi frigøre enormt mange ressourcer, som vi kunne bruge bedre i samfundet.
Brian Mikkelsen (KF), 2006-10-10:
Men det er altså to uafhængige selskaber, som selvfølgelig vil lytte til, hvad regeringen siger, og derfor forventer jeg også, der bliver fundet en løsning, for min holdning er krystalklar: Vi skal gøre alt, hvad vi overhovedet kan, for at man kan se dansk tv, gøre alt for de mange mennesker i det danske mindretal, som gerne vil følge med i, hvad der sker i Danmark.
Ole M. Nielsen (KRF), 2000-04-14:
Men de selvstændiges og deres medhjælpende ægtefællers behov for efteruddannelse er der ligesom overhovedet ikke taget hensyn til i hele systemet, og det burde vi faktisk kigge på. Når der nu skal til at nedlægges institutioner, som der lægges op til at man får lov til at gøre, må jeg også have lov til at ride en af mine egne kæpheste, nemlig det om regionalpolitik, som vi debatterede i går her i Folketingssalen: Når man har udbygget for meget og skal til at nedlægge noget, risikerer vi, at det er yderområderne, det går ud over, og jeg så gerne, at det kunne indbygges i lovkomplekset, at der også skulle tages regionalpolitiske hensyn.
Tina Nedergaard (V), 2015-05-19:
Det sagde man også før valget, og det sagde man, da man var med til at skrive et regeringsgrundlag i 2011, men faktum er, at mens SF har været en del af det parlamentariske grundlag for rød bloks regering, er der skåret over 3.000 pædagogstillinger væk i kommunerne.
Lars Løkke Rasmussen (M), 2024-05-17:
I § 20 står der, at beføjelser, som efter grundloven tilkommer danske myndigheder, ved lov og i nærmere bestemt omfang kan overlades til mellemfolkelige myndigheder, og det kræver så, som det også rigtigt blev sagt, et flertal på fem sjettedele, eller at lovforslaget vedtages efter folkeafstemning.
Karen J. Klint (S), 2011-05-19:
Det gør ikke så meget, at en voksen venter i 3 måneder eller en voksen venter i 6 måneder, men er man kun 3 år og venter i ½ år, så er man altså pludselig 3½ år, inden man får hjælp, og der sker så meget i udviklingen på et halvt år hos små børn.
Karsten Nonbo (V), 2014-01-21:
Jeg kunne forstå på hr. Henning Hyllested, at han måske ville overveje at gå med i sådan en ordning, hvis den blev sat ind, fra man var 18, til man var 19 år, altså sådan set hæve grænsen for, hvornår man kan køre selvstændigt i trafikken.
Inger Støjberg (DD), 2023-05-31:
Og det er jo derfor, det er så hamrende uretfærdigt pludselig at tage et helt erhverv som gidsel og sige, at nu kommer der så en CO 2 -afgift i stedet for, når man ikke engang har givet dem en chance for at gennemføre det, som er bestemt, som de gerne vil, og som de er i gang med, men som staten hindrer dem i.
Jann Sjursen (KD), 2004-05-26:
Jeg vil også godt tilkendegive i denne her debat allerede nu, at jeg ikke mener, at debatten hverken på nuværende tidspunkt eller i næste folketingssamling kan blive ført på helt det samme grundlag, som den har været ført på for år tilbage, og som den i øvrigt stadig væk bliver ført på af Enhedslisten og SF, hvor de maner et spøgelse,
Christine Antorini (S), 2008-05-23:
Se, det ville jo have været rart i det udvalgsarbejde, der har været, hvis Dansk Folkeparti havde påtaget sig opgaven at gå ind i det, som vi egentlig havde givet hinanden håndslag på, nemlig at se, om der var grundlag for, at vi i fællesskab kunne lave en beretning, som ridsede op, hvor det var, der var brug for nødvendige ændringer.
Villy Søvndal (SF), 2004-01-20:
Det er vi også meget enige i, også fordi vi ved, at vi står med de der tunge problemer, hvor det er meget mere sammensat end bare troen på, at man kan straffe sig igennem det. Det, vi er usikre på, er den sidste del af det, altså det, der hedder at gennemgå magtcirkulæret for, som der står, at screene for relevante redskaber.
Morten Østergaard (RV), 2008-05-30:
Hvis der er en aftale med landet, kan man tvangshjemsende asylansøgere, præcis som man kan i dag, og det eneste, vi står tilbage med, er så resten, dvs. dem, der ikke kan tvangshjemsendes, og det er nøjagtig dem, vi også står med i dag, nøjagtig dem, som statsministeren lovede at finde en løsning for.
Marianne Jelved (RV), 2004-06-03:
Når nu hr. Lars Barfoed bruger konjunkturerne som forklaring på SR-regeringens ualmindelig vellykkede opretning af dansk økonomi, så spørger jeg retorisk: Det var da sørens, at konjunkturerne i Europa i 1990'erne gik uden om Tyskland, Frankrig, Italien og alle de andre lande.
Keld Albrechtsen (EL), 2004-05-12:
har kigget regeringens udspil igennem, og han konstaterer, at næringselskende ukrudtsplanter fortsat vil brede sig over moser og heder og udkonkurrere sjældne nøjsomhedsplanter, altså at forringelsen, forarmelsen af vores natur vil fortsætte.
Leif Mikkelsen (LA), 2013-04-09:
Det synes vi lyder som gode initiativer, som giver et billede af, at det faktisk skal foregå derude, og at det ikke er ret meget, man så kan gøre i den her i sal eller fra regeringsbænken andet end at gøre opmærksom på det, der er nævnt, og som jeg læste op i forordet, nemlig at det egentlig skal opøves på de områder.
Karin Nødgaard (DF), 2010-10-28:
Og såfremt vi nu siger, at SF skulle fortælle, hvad sådan en radiokanal skal indeholde – det var jo ikke det, som der står skrevet i forligsteksten, men hr. Holger K. Nielsen sagde jo, at man egentlig godt kunne have været med i noget omkring en ny radiokanal – hvad var det så, den skulle indeholde?
Frank Jensen (S), 2000-12-07:
I tilfælde, hvor der foreligger flere overtrædelser af færdselsloven, og i andre tilfælde, hvor der skal ske en samlet pådømmelse af færdselslovovertrædelser og overtrædelse af anden lovgivning, udmåles som udgangspunkt den normale takstmæssige bødestraf for hver overtrædelse af færdselsloven.
Søren Egge Rasmussen (EL), 2016-05-17:
De samme regler gælder så, når Samsø Kommune laver en stor investering i Samsø Havvind, køber otte møller og med tiden kommer frem til en situation, hvor der kan blive et overskud, som kan trækkes ud af den investering, og som kunne gå til en investering i en øget omstilling til vedvarende energianlæg, så man ikke var afhængig af, at man skulle have små millionbeløb på finansloven eller skulle have beløb ud, ved at energireserven bliver disponeret på en sådan måde, at Samsø bliver tilgodeset.
Poul Nødgaard (DF), 2002-04-17:
Den kører præcis i samme rille, som om hr. Klaus Hækkerup intet andet har på hjerte end år 2001, fordi jeg i en sidebemærkning i min ordførertale sagde, at jeg har set nogle kommuneregnskaber, 3-4 stykker tror jeg, hvor bundtallene ikke ser særlig gode ud.
Zenia Stampe (RV), 2025-02-27:
Når nu Dansk Folkeparti gerne vil bruge politiets registreringer til at smide folk ud af landet, kunne jeg bare godt tænke mig at høre, om fru Mette Thiesen kan redegøre for, hvordan politiet foretager de her registreringer, og hvad der skal til for at blive registreret som bandemedlem i politiets register.
Henrik Svane (RV), 1998-06-26:
Selv om det er L 59, vi beskæftiger os med nu, finder jeg anledning til lige at gå over til næste punkt, L 60, og spørge fru Pernille Frahm, om SF ikke synes, det er en god idé at gøre det, som Dansk Flygtningehjælp har ønsket sig igennem mange år, nemlig at ændre integrationslovgivningen sådan, at flygtninge i integrationsperioden kan aktiveres fra dag nul.
Line Barfod (EL), 2004-10-27:
Det mener jeg vi skal holde fast i, og derfor håber jeg også, at justitsministeren på nordisk plan vil kæmpe for, at vi skal øge det nordiske samarbejde om at forebygge konflikter rundtom i verden og prøve at finde mæglingsløsninger på konflikterne i stedet for at bekæmpe dem ved at indskrænke demokratiet.
Mogens Lykketoft (S), 2002-05-30:
Beskæftigelsen skal løftes gennem rummelighed og integration på arbejdsmarkedet, og det handler bl.a. om at forebygge sygdom, nedslidning og arbejdsskader gennem et bedre arbejdsmiljø, og det handler om at tilbyde seniorerne spændende, fleksible job, så de kan inspireres til at blive lidt længere på arbejdsmarkedet.
Mikkel Bjørn (DF), 2024-05-08:
Det er jo derfor, vi skal have lavet sådan en undersøgelse, som man har fået lavet i Sverige, og jeg tror også, det vil være naivt at forestille sig, når vi har et land som Sverige, der godt nok har fået flere indvandrere, end Danmark har, men hvor problemet er så tydeligt, at det samme fænomen ikke også eksisterer i Danmark, dog selvfølgelig formentlig i et mindre omfang, end det gør i Sverige.
Henriette Kjær (KF), 2004-10-22:
Det kan være øget oplysning, som det er tilfældet, når fædre skal kende deres ret til orlov, så de frit kan vælge at bruge de fleksible ordninger, men det kan også være nært samarbejde med partnerne eller virksomheder, som er en effektiv strategi, når det f.eks. gælder om at få flere kvindelige ledere eller arbejde for ligeløn.
Charlotte Antonsen (V), 1999-05-05:
Den kom i december måned sidste år, og jeg vil fremdrage et par enkelte ting fra den, som jeg synes er interessante i forbindelse med debatten her. For det første er der sket en stigning i de psykosociale problemer på 28 pct. gennem de sidste 3 år, og så kan man jo diskutere, om det er den siddende regerings skyld.
Mette Frederiksen (S), 2012-11-06:
Der er mennesker, der overgår til beskæftigelse, der er mennesker, der overgår til uddannelse, og forhåbentlig vil det også, selv om vi vedtager det her lovforslag, og selv om der er lavet en aftale om akutjob, være sådan – forhåbentlig vil det fortsat være sådan – at masser af ledige finder et arbejde selv.
Mattias Tesfaye (S), 2019-12-11:
Det her forslag handler derfor primært om erhvervspolitik, og det er også en ændring af udlændingeloven, for der er tale om, at vi vil indføre en mindre supplerende erhvervsordning, hvor udlændinge, som har arbejdet uafbrudt i 2 år og været en gevinst for en virksomhed, kan søge om arbejdstilladelse med henblik på fortsat beskæftigelse.
Jesper Langballe (DF), 2007-03-02:
Nu er der ingen af forslagsstillerne, heller ikke hr. Steen Gade, der har taget stilling til, hvad jeg sagde i min ordførertale, nemlig at gennemførte et parlament denne lov, så ville det jo i virkeligheden betyde, at man gav et permanent retskrav til folk, der søger asyl i Danmark, på at få midlertidig opholdstilladelse, hvad enten myndighederne finder, at de har et opholdsgrundlag eller ej.
Carsten Bach (LA), 2016-04-19:
Jeg har fuldstændig den samme opfattelse som Enhedslisten og mener – i hvert fald sådan som jeg opfatter beslutningsforslaget – helt på linje med Enhedslisten, at de eksisterende naturbeskyttelsesregler faktisk i mange tilfælde forhindrer ny natur i at blomstre op.
Jacob Mark (SF), 2015-12-10:
Det er det, for vi har en række aktører, og der er over 100 siders høringssvar, og jeg har sjældent set så mange høringssvar, hvor en masse aktører siger, at det her altså er et bekymrende forslag, at det her kan de ikke levere, at det er de bange for at skulle levere, og at det nærmest ikke kan lade sig gøre.